**ОБЩИНСКА ИЗБИРАТЕЛНА КОМИСИЯ ЛОВЕЧ**

**ПРОТОКОЛ № 46/12.01.2018 г.**

от заседание на Общинска избирателна комисия Ловеч

Днес, 12.01.2017 г., в 12.00 ч. в гр. Ловеч, ул. „Търговска” № 22, стая 205 се проведе заседание на ОИК Ловеч, в състав:

|  |  |
| --- | --- |
| ПРЕДСЕДАТЕЛ: | Ваня Христова Иванова |
|  |  |
| СЕКРЕТАР: | Йорданка Владимирова Минчева |
|  | Илица Тодорова Петрова  Христо Дишев Иванов |
|  | Валентин Георгиев Вълев |
|  | Габриела Петрова Петрова  Светослав Руменов Димитров  Анна Дочева Михайлова |

Присъстват десет от членовете на комисията, отсъстват Къймет Мехмедова Делиеминова, Десислав Стефанов Гецов и Йоанна Владиславова Йолова-Луканова и съгласно чл. 85, ал. 3 от Изборния кодекс е налице необходимият кворум.

Председателят предложи следния дневен ред на заседанието:

1. Утвърждаване списък А и списък Б, съгласно справка за класиране според преференциите и обявяването й на интернет страницата на ОИК Ловеч
2. Обявяване на Силвия Иванова Дулева за избрана за общински съветник в Общински съвет Ловеч.

Други предложения не бяха направени, поради което с 8 гласа „За“ Общинска избирателна комисия Ловеч прие обявения дневен ред.

**По т. 1 от дневния ред:** Утвърждаване списък А и списък Б, съгласно изготвената справка за класиране според преференциите и обявяването й на интернет страницата на ОИК Ловеч.

Председателят докладва, че е получено писмо с изх. № МИ-15-407/30.11.2017 г. от ЦИК, съгласно което Общинските избирателни комисии, които не са утвърдили списък А и списък Б, следва да ги утвърдят с протоколно решение. Предвид това предложи да бъде утвърден списък А и списък Б съгласно справка за класиране според преференциите, от 26.10.2015 г., изготвена от „Информационно обслужване“ АД.

След поименно гласуване, с 8 гласа „За“ - Ваня Христова Иванова, Йорданка Владимирова Минчева, Христо Дишев Иванов, Илица Тодорова Петрова, Валентин Георгиев Вълев, Габриела Петрова Петрова, Светослав Руменов Димитров и Анна Дочева Михайлова, Общинска избирателна комисия Ловеч прие

**Р Е Ш Е Н И Е**

**№ 419-МИ**

**Гр. Ловеч, 12.01.2018 г.**

**Относно:** Утвърждаване списък А и списък Б, съгласно справка за класиране според преференциите и обявяването й на интернет страницата на ОИК Ловеч

В изпълнение на Решение № 4922-МИ/30.11.2017 г., на основание чл. 458, ал. 1, във връзка с ал. 5 и 1л. 454 от ИК Общинска избирателна комисия Ловеч

**Р Е Ш И :**

Утвърждава списък А и списък Б, съгласно справка за класиране според преференциите от 26.10.2015 г., изготвена от „Информационно обслужване“ АД.

Справката да бъде публикувана на интернет страницата на ОИК Ловеч.

**По т. 2. от дневния ред:** Обявяване на Силвия Иванова Дулева за избрана за общински съветник в Общински съвет Ловеч.

Председателят докладва, че е получено писмо от Председателя на Общински съвет Ловеч, към което е приложенo копие от акт за смърт на Пламен Петров Петков –основание за прекратяване на пълномощията му като общински съветник в Общински съвет Ловеч на основание чл. 30, ал. 4, т. 13 от ЗМСМА. На основание чл. 30, ал. 7 от ЗМСМА следва да бъде обявен за избран за общински съветник следващия кандидат от листата на Българска социалистическа партия. Съгласно проведен жребий, за което е издадено Решение № 335-МИ/НР/26.10.2015 г. на ОИК Ловеч, следващият кандидат от списък А от кандидатската листа на БЪЛГАРСКА СОЦИАЛИСТИЧЕСКА ПАРТИЯ е Силвия Иванова Дулева,

След поименно гласуване, с 8 гласа „За“ - Ваня Христова Иванова, Йорданка Владимирова Минчева, Христо Дишев Иванов, Илица Тодорова Петрова, Валентин Георгиев Вълев, Габриела Петрова Петрова, Светослав Руменов Димитров и Анна Дочева Михайлова, Общинска избирателна комисия Ловеч прие

**Р Е Ш Е Н И Е**

**№ 420-МИ**

**Гр. Ловеч, 12.01.2018 г.**

**Относно:** Обявяване на Силвия Иванова Дулева за избрана за общински съветник в Общински съвет Ловеч

Постъпило е писмо от Председателя на Общински съвет Ловеч, към което е приложенo копие от акт за смърт на Пламен Петров Петков –основание за прекратяване на пълномощията му като общински съветник в Общински съвет Ловеч на основание чл. 30, ал. 4, т. 13 от ЗМСМА. Съгласно изготвената от „Информационно обслужване“ АД справка за класиране според преференциите и проведен жребий, за което е издадено Решение № 335-МИ/НР/26.10.2015 г. на ОИК Ловеч, следващият кандидат от списък А от кандидатската листа на БЪЛГАРСКА СОЦИАЛИСТИЧЕСКА ПАРТИЯ е Силвия Иванова Дулева.

Предвид изложеното, на основание чл. 30, ал. 7, във връзка с ал. 4, т. 13 от ЗМСМА, Общинска избирателна комисия Ловеч

**Р Е Ш И :**

ОБЯВЯВА предсрочното прекратяване на пълномощията на Пламен Петков Петров като общински съветник в Общински съвет Ловеч и анулира издаденото удостоверение.

Обявява за избран за общински съветник в Общински съвет Ловеч Силвия Иванова Дулева, ЕГН \*\*\*\*\*\*, от кандидатската листа на БЪЛГАРСКА СОЦИАЛИСТИЧЕСКА ПАРТИЯ.

На обявения за избран кандидат да се издаде удостоверение.

Препис от решението да се изпрати на председателя на Общински съвет Ловеч.

Настоящото решение, съгласно чл. 30, ал. 8 от ЗМСМА, не подлежи на обжалване.

Препис от настоящото решение да се постави на таблото за обяви на Община Ловеч и на интернет страницата на Общинска избирателна комисия Ловеч.

След изчерпване на дневния ред заседанието на ОИК Ловеч бе закрито в 12.30 ч.

ПРЕДСЕДАТЕЛ:………………………………….

/Ваня Иванова/

СЕКРЕТАР:………………………………………..

/Йорданка Минчева/